Thomas Pitt

Thomas Pitt (Blandford Forum, Dorset, Ingalaterra, 1653ko uztailaren 5a–Berkshire, 1726ko apirilaren 28a), India n bere merkataritza-jarduerak garatu zituen merkatari eta politikari britainiar bat izan zen.

Biografia 
Bere jardueren hasieran, Pittek hainbat gatazka izan zituen Ekialdeko Indietako Britainiar Konpainiarekin, baina, handik denbora batera, gatazka horiek konpondu egin ziren, eta konpainia horrek izendatu zuen Fort St. Georgeren goberanadorea, Chennain.

Pitt ezaguna da 1701ean 710 kilateko (82 g.) diamante bat erosi ziolako Indiako merkatari bati. Denborarekin, Pitti eskaintza batzuk proposatu zizkioten diamantea erosteko, baina uko egin zion; azkenean Filipe II.a Orleanskoari saltzea erabaki zuen, 1717an, eta Frantziako koroaren bitxietako bat bihurtu zen. Diamanteak "Erregeordea" izena hartu zuen, hain zuzen ere, bigarren jabeagatik. Diamantea Louvreko museoan erakusten da, Parisen, 1887tik gaur egun arte. Diamantea saltzeagatik jaso zuen diruarekin, Pitt hainbat jabetza sendotzen hasi zen, horien artean bere egoitza nabarmentzen delarik, Swallowfield Park, Berkshiren, non 1726ko apirilaren 28an hil zen.

Thomas Pitt Pitt "Zaharra"en aitona eta Pitt "Gaztea"ren birraitona izan zen.

Erreferentziak

Kanpo estekak 
 :"Erregeordea" diamantea.

Ingalaterrako politikariak
Dorset konderriko jendea
Merkatariak
Erresuma Batuko enpresaburuak
XVII. mendeko politikariak
XVIII. mendeko politikariak
Britainiar Indiako biografiak